CELEX: 32020D0755
Language: sk
Date: 2020-06-08 00:00:00
Title: Rozhodnutie Rady (SZBP) 2020/755 z 8. júna 2020, ktorým sa mení rozhodnutie (SZBP) 2016/2383 o podpore činností Medzinárodnej agentúry pre atómovú energiu zo strany Únie v oblastiach jadrovej bezpečnosti a v rámci vykonávania stratégie EÚ proti šíreniu zbraní hromadného ničenia

9.6.2020   
               
               
                  SK
               
               
                  Úradný vestník Európskej únie
               
               
                  LI 179/2
               
            
         ROZHODNUTIE RADY (SZBP) 2020/755
         z 8. júna 2020,
         ktorým sa mení rozhodnutie (SZBP) 2016/2383 o podpore činností Medzinárodnej agentúry pre atómovú energiu zo strany Únie v oblastiach jadrovej bezpečnosti a v rámci vykonávania stratégie EÚ proti šíreniu zbraní hromadného ničenia
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 21. decembra 2016 prijala rozhodnutie (SZBP) 2016/2383 (1), ktorým sa pre činnosti uvedené v jeho článku 1 ustanovuje vykonávacie obdobie 36 mesiacov odo dňa uzavretia dohody o financovaní uvedenej v uvedenom rozhodnutí.
                  
               
                     (2)
                  
                  
                     Dohoda o financovaní s Medzinárodnou agentúrou pre atómovú energiu (ďalej len „IAEA“) bola podpísaná 15. júna 2017, a jej platnosť sa preto skončí 14. júna 2020.
                  
               
                     (3)
                  
                  
                     IAEA 8. mája 2020 požiadala v súvislosti s rozhodnutím (SZBP) 2016/2383 o predĺženie vykonávacieho obdobia a lehoty na uzatváranie zmlúv z 36 na 42 mesiacov, teda do 14. decembra 2020. Požadované predĺženie je odôvodnené pandémiou COVID-19 a dočasným pozastavením všetkých nezásadných ciest a zasadnutí do 1. júna 2020, a to aj tých, ktoré sa majú konať vo Viedni a ktoré si vyžadujú účasť zahraničných odborníkov.
                  
               
                     (4)
                  
                  
                     Vykonávanie činností uvedených v článku 1 rozhodnutia (SZBP) 2016/2383 môže pokračovať bez akéhokoľvek vplyvu na finančné zdroje do 14. decembra 2020.
                  
               
                     (5)
                  
                  
                     Rozhodnutie (SZBP) 2016/2383 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Článok 5 ods. 2 rozhodnutia (SZBP) 2016/2383 sa nahrádza takto:
            „Toto rozhodnutie stráca účinnosť 14. decembra 2020“.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 8. júna 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Rozhodnutie Rady (SZBP) 2016/2383 z 21. decembra 2016 o podpore činností Medzinárodnej agentúry pre atómovú energiu zo strany Únie v oblastiach jadrovej bezpečnosti a v rámci vykonávania stratégie EÚ proti šíreniu zbraní hromadného ničenia (Ú. v. EÚ L 352, 23.12.2016, s. 74).